钦定古今图书集成/历象汇编/岁功典/第008卷 > 《锦堂四景图》李俊民
## 钦定古今图书集成/历象汇编/岁功典/第008卷 > 《锦堂四景图》李俊民

春水满四泽

淼淼舒如罗带，鳞鳞绉似縠纹。谁道卧龙不起，须臾
变化风云。

夏云多奇峰

幸得从龙变态，尚何出岫无心。正苦人间畏日，不思
天上为霖。

秋月扬明辉

清光一片如洗，西去姮娥耐秋。可惜广寒人老，谁将
玉斧再修。

冬岭秀孤松

山前倾盖独倚，雪里盘根岁深。千年老鹤相伴，谁似
苍髯有心。